Hvad siger en af de læger, der tester?

Thomas Benfield er professor og overlæge på Hvidovre Hospitals Infektionsmedicinske Afdeling, der tester danskere for coronavirus.

- Du kan ikke bruge kurven til noget som helst, når man har ændret teststrategi undervejs.

- Før den 12. marts havde vi fuldstændig styr på, hvor de smittede kom fra - for eksempel Østrig og Italien - og derfor havde vi en høj andel postive blandt de testede personer. En af dagene på Hvidovre Hospital var halvdelen af alle testede personer postive.

- Vi skal flade kurven ud så meget som muligt, for at så få mennesker som muligt bliver smittet og i værste fald dør i tiden før en vaccine. Mit synspunkt er, at man ikke kan gøre for meget for at forhindre et dødsfald. Uanset, om det er et ældre menneske eller ej.